මෙ රට ප්‍රධානතම බෞද්ධ පාසල් අට වන කොළඹ ආනන්ද, නාලන්ද, පන්නිපිටියේ ධර්මපාල , කුරුණෑගල මලියදේව, මහනුවර ධර්මරාජ, අම්බලන්ගොඩ ධර්මාශෝක, ගාල්ලේ මහින්ද සහ මාතර රාහුල විදුහල් නියෝජනය කළ ප්‍රවීණ ක්‍රිකට් ක්‍රීඩකයින්ගෙන් සැදුම් ලත් කණ්ඩායම් තරග වදින 13 වැනි ඕල්කට් අනුස්මරණ ක්‍රිකට් තරගාවලිය අද (11) සිට 13 වැනි දින දක්වා මාතර උයන්වත්ත පිටියේ පැවැත්වේ.මෙවර මාතර රාහුල විද්‍යාලයේ ආදි ශිෂ්‍ය සංගමයේ කොළඹ ශාඛාව මගින් මෙම තරගාවලිය සංවිධානය කරනු ලැබේ.සෑම වසරකම දෙසැම්බර් මස පැවැත්වෙන ඕල්කට් අනුස්මරණ ක්‍රිකට් තරගාවලිය පසුගිය වසරේ දෙසැම්බර් 2,3 සහ 4 දිනයන්හි පැවැත්වීමට කටයුතු යොදා තිබුණද නොවැම්බර 25 දා මාතර හරහා හමා ගිය සුළි කුණාටුව හේතුවෙන් කල් තැබිණි.ආදි ශිෂ්‍ය කණ්ඩායම් අතර පිළිමළුන් පිටු දැකීමේ, ක්‍රමයට පිළකට පන්දු වාර 12 බැගින් වූ ක්‍රිකට් තරග අද (11) සහ හෙට(12) පවත්වනු ලබන අතර 13 වනදා වර්තමාන ක්‍රීඩකයන් අතර පන්දුවාර 10 ක්‍රිකට් තරගාවලියක් පැවැත්වේ..